Mesir lanjut darurat 3 bulan lagi
ISTANBUL:Presiden
Abdel-Fattah al-Sisi melanjutkan darurat di seluruh negara selama tiga bulan
lagi, lapor agensi berita Anadolu memetik warta rasmi negara itu. Dalam
dekri presiden, al-Sisi berkata, aspek kesihatan dan keselamatan Mesir kini
dalam keadaan ‘berbahaya’.  Darurat
membolehkan pihak berkuasa mengambil langkah-langkah pencegahan lebih ketat,
termasuk merujuk suspek keganasan ke mahkamah keselamatan, menguatkuasakan
perintah berkurung dan menapis laporan akhbar.  Kementerian
Kesihatan dan Penduduk Mesir mengesahkan 20 lagi kematian akibat Covid-19 pada Isnin, menjadikan keseluruhan 337 orang. Jumlah kes
berjumlah 4,782 manakala 1,236 pesakit sembuh.  Bulan
lalu, Kaherah mengenakan perintah berkurung pada waktu malam bersama dengan
langkah-langkah pencegahan lain. Memandangkan
beberapa negara melonggarkan sekatan pergerakan sempena Ramadan, Mesir yang
mempunyai hampir 100 juta penduduk, turut mengambil pendekatan sama membenarkan
pusat beli-belah dan kedai dibuka setiap hari.  Perintah
berkurung bermula 9.00 malam berbanding sebelum ini 8.00 malam, sehingga 6.00
pagi. Sekolah,
universiti, masjid dan kawasan pelancongan masih ditutup. – Bernama 
See author's posts
